'Howdy, Modi!': अमेरिकेत नरेंद्र मोदींच्या स्वागताची अशी सुरू आहे तयारी\n'हाऊडी मोदी' असं या कार्यक्रमाचं नाव असून, यासाठी साधारण 60 हजार लोकांनी तिकिटं आरक्षित केली आहे तर काहीजण चक्क वेटिंग लिस्टवर आहेत. 

या कार्यक्रमात अमेरिकेचे राष्ट्राध्यक्ष डोनाल्ड ट्रंपसुद्धा मोदी यांच्याबरोबर मंचावर उपस्थित असतील.

ट्रंप आणि मोदी यांची गेल्या तीन महिन्यातील ही तिसरी भेट आहे. यापूर्वी जून महिन्यातल्या जी-20 आणि गेल्या महिन्यातल्या जी-7 बैठकीदरम्यान दोन्ही नेत्यांची भेट झाली होती. 

दोन्ही देशांमधील संबंध उत्तम आहेत. व्यापारासंबंधी थोडेफार मतभेद असले तरी या भेटीत ट्रंप आणि मोदी व्यापार या विषयावर चर्चा करतील अशी आशा आहे.  

'हाऊडी मोदी' कार्यक्रमासाठी जोरदार तयारी 

ह्यूस्टनमध्ये तब्बल 5000 स्वयंसेवक एनआरजी अरीनाची सजावट करण्यात गुंतले आहेत.

ह्यूस्टनमध्ये राहणाऱ्या भारतीय वंशाच्या लोकांमध्ये मोदी यांच्या भेटीविषयी प्रचंड उत्साहाचं वातावरण आहे. 

भारतीय वंशाचे विश्वेश शुक्ला ह्यूस्टन शहरात राहतात. ते आणि त्यांचे अनेक मित्र या कार्यक्रमाला उपस्थित राहण्यासाठी अतिशय उत्सुक आहेत.

शुक्ला सांगतात, "लोकांमध्ये खूप उत्साह आहे. एनआरजी अरीनामध्ये जाण्यासाठी आमच्या प्रवेशिकेची वाट आम्ही पाहात आहोत. ट्रंपसुद्धा तिकडे येणार आहेत, त्यामुळे आणखी उत्साह आहे... लोकांना वाटतंय की तिकडे मज्जा येईल. तयारी जोरात सुरू आहे, खूप उत्साह आहे." 

देशभरातील कितीतरी ठिकाणांहून भारतीय वंशाचे अनेक लोक ह्यूस्टनला येत आहेत.

दुसरीकडे ह्यूस्टनमध्येच असेही लोक आहेत, ज्यांचा पंतप्रधान मोदींच्या धोरणाला वैचारिक विरोध आहे आणि त्यामुळे ते या कार्यक्रमाला जाणार नाहीत. काहींना वैयक्तिक कारणांमुळे जाता येणार नाहीये.  

कार्यक्रमाकडून अपेक्षा 

ह्यूस्टनमधील भारतीय वंशाच्या पण अमेरिकन नागरिक असलेल्या आभा वैचारिक मतभेदांमुळे या कार्यक्रमाला जाणार नाहीयेत. पण 'हाऊडी मोदी' या कार्यक्रमाबद्दल त्या म्हणतात, "हा कार्यक्रम खूप भव्य होत आहे, संपूर्ण मैदानावर आच्छादन टाकण्यात आलंय, पाण्यासारखा पैसा खर्च केला जातोय, येथे 5000 पेक्षा जास्त स्वयंसेवक कार्यरत आहेत. एखादा शो असल्याप्रमाणे तयारी सुरू आहे. लोकांना फुकटात काहीतरी आकर्षक पाहायला मिळणार आहे, त्यामुळे सगळेच जण जाण्याच्या तयारीत आहेत.'' 

इतक्या गर्दीत वृद्ध आणि लहान मुलांना घेऊन कसं जाणार, असा प्रश्न भावना नावाच्या एका महिलेला पडला आहे. 

भावना म्हणतात, "डाउनटाउन भागात सकाळच्या वेळी...\n\ntl;dr:
पंतप्रधान नरेंद्र मोदी 22 सप्टेंबरला अमेरिकेच्या टेक्सास प्रांतातील ह्यूस्टन शहरात भारतीय वंशाच्या लोकांशी संवाद साधणार आहेत.